**BAKI İNZİBATİ MƏHKƏMƏSİNƏ**

**İddiaçı:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ oğlu

Ünvan: Bakı şəhəri, Nərimanov rayonu, F.X.Xoyski pr

Ev \_\_\_, mənzil \_\_\_

**Telefon: \_\_\_\_\_\_\_\_\_\_\_**

**Cavabdeh:** Azərbaycan Respublikası

Daxili İşlər Nazirliyi Nərimanov Rayon Polis

İdarəsinə

**İDDİA ƏRİZƏSİ**

**(Qeydiyyata alma öhdəliyinin inzibati orqanının üzərinə qoyulması tələbinə dair)**

İşin halları:

Məhkəməyə məlum edirəm ki, Bakı şəhəri, Nərimanov rayonu, F.X.Xoyski ünvanında yerləşən mənzildə 32 (otuz iki) ildir ki artıq yaşayıram. Qeyd olunan mənzildə mən \_\_\_\_\_\_\_\_\_\_ qızı ilə razılaşmışıq lakin o məndən qabaqcadan pulun bir hissəsini istəmişdir. Məndə \_\_ manat ona təqdim etdim yerdə qalan pulu evin sənədləşməsini özü etdikdən sonra təqdim edəcəyimi bildirdim. Daha sonra isə \_\_\_\_\_qızı ilə əlaqəm kəsilmişdir bir daha onu görməmişəm. Daha sonra ev sahibəsi pulu alaraq ortadan yoxa çıxmışdır sənədləri rəsmi olaraq öz adıma keçirdə bilməmişəm, lakin mənə təqdim olunan arayışla təsdiq edə bilərəm ki, mən 32 (otuz iki) ildir ki qeyd olunan ünvanda yaşayıram hətta ilk başlarda evə köçən zaman ev bərbad bir haldaydı öz hesabıma evi təmir etdirmişəm. Mən mənzildən qeydiyyata düşmək üçün ev sahibəsi ilə heç cür əlaqə saxlaya bilmirəm. Bununla bağlı mən Nərimanov Rayon Polis İdarəsinə müraciət etdim. Nərimanov Rayon Polis İdarəsindən 28.08.2024-cü il tarixli 50/2-A-22828 №-li məktub ilə məhkəmə müraciət etməyimi tövsiyyə etmişdir. Bu səbəbdən məhkəməyə müraciət etmək qərarına gəlmişəm.

***Tələbin Hüquqi əsasları:***

Azərbaycan Respublikası Konstitusiyasının 13-cü maddəsinin 1-ci bəndinin tələbinə görə, Azərbaycan Respublikasında mülkiyyət toxunulmazdır və dövlət tərəfindən müdafiə olunur.

Azerbaycan Respublikası Konstitusiyasının 29-cu maddəsinin 1-ci və 2-ci bəndlərinin tələblərinə görə, hər kəsin mülkiyyət hüququ vardır. Mülkiyyətin heç bir növünə üstunlük verilmir. Mülkiyyət hüququ, o cümlədən xüsusi mülkiyyət hüququ qanunla qorunur. Azərbaycan Respublikası Mülki Məcəlləsinin 152.5.-ci maddəsinin tələbinə görə, mülkiyyətçi qanunvericiliklə və ya başqa şəkildə, o cümlədən müqavilə məhdudiyyətləri ilə müəyyənləşdirilmiş hədlərdə əmlaka (aşyaya) sərbəst surətdə sahib ola bilər, ondan istifadə edə bilər və ona dair sərəncam verə bilər, həmin əmlaka başqa şəxslərin sahibliyinə yol verməyə bilər. Ona mənsub əmlak barəsində öz mülahizəsi ilə istənilən hərəkətləri edə bilər, bir şərtlə ki, həmin hərəkətlər qonşuların və üçüncü şəxslərin hüquqlarını pozmasın, yaxud hüquqdan sui-istifadə olmasın.

Azərbaycan Respublikası Mülki Məcəlləsinin 385.1-ci maddəsinə mövafiq olaraq, öhdəliyə əsasən bir şəxs (borclu) başqa şəxsin (kreditorun) xeyrinə müəyyən hərəkəti etməlidir, məsələn, pul ödəməlidir, əmlak verməli, iş görməli, xidmətlər göstərməli və i.a və ya müəyyən hərəkətdən boyun qaçırmalıdır, kreditorun isə borcludan vəzifəsinin icrasını tələb etmək huququ vardır.

«Yaşayış yeri və olduğu yer üzrə qeydiyyat haqqında» Azərbaycan Respublikası Qanununun 9-cu maddəsinin 5-ci bəndinə görə; yaşayış sahəsindən çıxarıldıqda və ya yaşayış sahəsindən istifadə hüququna xitam verildikdə məhkəmənin qanuni qüvvəyə minmiş qətnaməsi əsasında müvafiq dövlət orqanı tərəfindən şəxs yaşayış yeri üzrə qeydiyyatdan çıxarılır.

Belə ki, "Yaşayış yeri və olduğu yer üzrə qeydiyyat haqqında" Qanunun 9-cu maddəsinin birinci hissəsinə əsasən, müvafiq icra hakimiyyəti orqanları tərəfindən şəxs yaşayış yeri üzrə qeydiyyatdan aşağıdakı hallarda çıxarılır:

1) yaşayış yerini dəyişdikdə - yeni yaşayış yeri üzrə qeydiyyata alınması barədə müvafiq icra hakimiyyəti orqanlarının məlumatına əsasən;

2) başqa ölkədə yaşayış yeri seçdikdə - müvafiq icra hakimiyyəti orqanlarının məlumatına əsasən,

Qeyd etdiyim kimi, yuxarıda qeyd edilən mənzil mənə məxsus daşınmaz əmlakdır. Mən həmin daşınmaz əmlakı istənilən kənar təsirlərdən və əlavə yüklülükdən bütün vasitələrdən istifadə etmək yolu ilə azad etmək hüququna malikəm.

Azərbaycan Respublikası MPM-nin 4.1.-ci maddəsinə əsasən "Bütün fiziki və hüquqi şəxslər özlərinin qanunla qorunan hüquq və azadlıqlarını eləcə də maraqlarını qorumaq və təmin etmək məqsədilə qanunla müəyyən edilmiş,

qaydada məhkəmə müdafiəsindən istifadə etmək hüququna malikdirlər. «Insan Hüquqlari Haqqinda Umumi Bəyannamə» nin 8-ci maddəsinə əsasən, hər bir şəxs Konstitusiyanın və ya qanunun ona verdiyi hüquqların pozulması zamanı səlahiyyətli milli məhkəmələr tərəfindən hüquqlarının bərpa olunması hüququna malikdir.

Mövcud vəziyyət Insan hüquqlarının və əsas azadlıqların müdafiəsi haqqında Avropa Konvensiyasının 8-ci maddəsində təsbit olunmuş şəxsi həyata və ailə həyatına hörmət hüququnun pozulması ilə nəticələnir.

"Belə ki, adıçəkilən maddenin 1-ci hissəsinə görə, hər kəs öz şəxsi və ailə həyatına, evinə və yazışma sirrinə hörmət hüququna malikdir. Vətəndaşa

mənzildə onunla əlaqəsi olmayan şəxslərin mülkiyyətçinin iradəsi əleyhinə daimi qeydiyyatda olması vətəndaş üçün bir sıra neqativ nəticələr

(həmin şəxslərə görə əlavə kommunal haqqı ödəmək, mənzili satacağı halda onların yazılı razılıq ərizəsini almalı olması, həmin şəxslərə ünvanlanacaq poçt göndərişlərinin vətəndaşa məxsus mənzilə gələcək olması və s.) yaradır.

Bu isə şəxsi həyata və ailə həyatına hörmət hüququnun pozulmasına səbəb olur.

Qeyd olunan problem Avropa İnsan Hüquqları Məhkəməsinin təcrübəsində olmuş "Babilonova Slovakiyaya qarşı" iş üzrə ərizəçinin qarşılaşdığı problemlə eynidir. Avropa Məhkəməsinin qəbul etdiyi 20 iyun 2006-cı il tarixli qərarında ərizəçi xanım Babilonovanın Avropa Konvensiyasının 8-ci maddəsində nəzərdə tutulmuş şəxsi həyata və ailə həyatına hörmət hüququnun pozulduğu təsdiq olunub.

Azərbaycan Respublikasının inzibati Prossesual Məcəlləsinin 33.1 maddəsinə əsasən məcburetmə haqqında iddia vasitəsi ilə iddiaçı onun arzuladığı inzibati akti qəbul etmək vəzifəsini cavabdehin üzərinə qoymağı məhkəmədən tələb edə bilər.

Qeyd etdiklərimə və Azərbaycan Respublikasının İnzibati Prosessual məcəlləsinin 45-46-ci maddələrinə istinadən məhkəmədən,

XAHİŞ EDİRƏM

Mübahisə predmeti üzrə mənim \_\_\_\_\_\_\_\_\_\_\_ oğlunun Bakı şəhəri, Nərimanov rayonu, F.X.Xoyski pr, ev \_\_\_\_\_\_\_, mənzil \_\_\_\_\_\_\_\_\_ ünvanından qeydiyyata alma öhdəliyinin Azərbaycan Respublikası Daxili İşlər Nazirliyi Bakı şəhəri Nərimanov rayon Polis İdarəsinin üzərinə qoyulması barədə qərar çıxarasınız.

Qoşma: şəxsiyyət vəsiqəsi

1.iddia ərizəsi.

2.order

3.Nərimanov RPİ-nin məktubu

4.Arayış

İmza: \_\_\_\_\_\_\_\_\_\_\_\_\_\_\_\_\_ oğlu